Communitas » gemeente
Hoe dink jy oor die Doop?
Written by Wilma le Roux on July 28, 2014 . Posted in Kursusse, VBO
Doop en Bediening
Het jy vrae rondom die doop?
Ons fokus so dikwels op die verskille tussen kerke oor hierdie saak – maar wat het die verskillende kerke in gemeen rondom die doop?
Kom luister na Coenie Burger en Andries Cilliers wanneer hulle op 5-7 Augustus by Helderberg Gemeente (Somerset-Wes) 'n kursus oor die doop aanbied: Doop en Bediening: Ontvang wat vir julle gegee is.
Hierdie kursus is bedoel as 'n opvolg van die Doopkursus wat drie jaar gelede aangebied is. In die vorige kursus is heelwat aandag gegee aan die vrae en probleme rondom die Doop, maar nou gaan die klem eerder val op wat die kerke in gemeen het en hoe ons aan die Doop die regmatige plek wat dit verdien in ons bediening kan gee.
Die hoog-gewaardeerde ekumeniese studie Baptism, Eucahrist and Ministry word as uitgangspunt gebruik, en die fokus gaan val op die vyf betekenisse van die Doop waaroor hulle ekumeniese konsensus by 'n groot klomp kerke kon kry.
Waar die vorige kursus meer op dogmatiek gefokus het, gaan hierdie een meer aandag gee aan praktiese sake soos geloofsformasie, liturgie en bediening.
Daar sal byvoorbeeld spesifieke aandag gegee word aan:
Spesifieke praktiese programme (bv. 'n 40-dae-kursus) en liturgiese riglyne.
Ons is ook baie opgewonde om te kan bevestig dat hulle boek oor die Doop
– Hoe die doop ons kan leer om met Christus te leef
by die kursus beskikbaar sal wees – vars uit die oond!
… So ook die 40 dae-program met dieselfde titel …
… ASOOK die Bybelstudiegids hiervan!
Daar is nog plek beskikbaar as jy wil inskryf vir hierdie lekker praktiese en baie sinvolle kursus – kliek hier vir 'n inskrywingsvorm: VBO 20 Doop en bediening
Die sperdatum is Donderdag 31 Julie – maak gou, as jy sloer gaan jy dalk nie plek kry nie …
Written by Wilma le Roux on July 17, 2014 . Posted in Kursusse, Uncategorized, VBO
EENDAG-KONFERENSIE oor INTER-GENERATIEWE GEMEENTES:
Hoofspreker: Marcia Bunge, Professor of Religion, Gustavus Adolphus College, Minnesota, USA.
Gedurende die laaste 13 jaar het Prof Bunge baie gepraat en gepubliseer oor religieuse perspektiewe op kinders en ons verpligtinge teenoor hulle.
Sy was redakteur van vier boeke oor die onderwerp, waaronder The Child in Christian Thought en The Child in the Bible.
Verskeie sprekers tree by hierdie geleentheid op, en praat oor 'n aantal aktuele onderwerpe. Daar is ook ruim geleentheid vir bespreking.
Dirk Coetsee van die Petra Instituut praat eers oor Inclusion or exclusion of children in the church and how we think about children en hierna tree die hoofspreker, Prof Marcia Bunge op wanneer sy praat oor Biblical Perspectives on Children and Childhood: Resources for Youth and Family Ministries and the Intergenerational Church.
Die onderwerp The quest for a new theological paradigm for children's ministry in the intergenerational church word hierna deur Jan Grobbelaar van die Petra Instituut hanteer, waarna Shantelle Weber (US) gesels oor The role and importance of children in an intergenerational church.
Die laaste onderwerp van die oggend, Celebrating a shared identity in being an intergenerational church: A narrative of Paarlberg congregation word aangebied deur Bernard Malherbe (NGK Paarlberg) en Hannelie Yates (NWU).
Na 'n middagete waarby al die kursusgangers kan aansit, gesels Dirk Coetsee en persone van verskillende gemeentes oor Workshop and Story sharing: Practices for an intergenerational church.
Die dag sluit af teen ongeveer 16:30.
Tyd: 08:30 – 16:30
Plek: VGK Cloetesville Hoek van Langstaat en Williamstraat, Cloetesville, Stellenbosch
Koste: R100 (Middagete ingesluit)
Vir meer inligting, kontak Jan Grobbelaar by jan@petracol.org.za
Kliek hier vir 'n inskrywingsvorm en program:
Registration Form_Perspectives Intergenerational Ch
ON BEING AN INTERGENERATIONAL CHURCH
LW Sluitingsdatum: 1 Augustus 2014
Skep 'n Gebedskultuur in die gemeente!
Written by webmeester on January 7, 2010 . Posted in Gebed
Gemeenteleiers word dikwels oorval deur moedeloosheid, want na baie probeerslae met kursusse , preke , gaspredikers – sukkel sommige lidmate en gemeentes steeds om gereelde gebedsaksies op die been te kry. Ek dink die oplossing is om mense bewus te maak dat die belangrikheid van gebed in''n gesindheidsverandering van denke en hart geleë is. Ons moet ons energie fokus om 'n volhoubare gebedskultuur in gemeentes te vestig. Om 'n kultuur te vestig is iets anders as om programme aan te bied, nou en dan daaroor te preek en dink dat dit tot 'n permanente verandering sal lei. Programme, kursusse en prediking oor gebed het defnitief 'n plek in die strategie om 'n gebedskultuur te vestig, maar moet deel vorm van die oofhoofse strategie, want daar is geen kitsoplossing, as jy die kultuur van 'n gemeente wil verander nie. Hier volg slegs 'n paar wenke, indien 'n gemeente 'n gebedskultuur wil vestig:
'n Gemeente moet beleef dat hulle leiers (veral ook leraars) 'n opregte, Geesvervulde en ryke gebedslewe het;
Lidmate moet bewus wees daarvan dat hulle geestelike leiers gereeld vir hulle bid;
Dit moet bekend wees dat gebed in die gemeente prioriteit geniet. Indien iets ''n prioriteit is, sal dit heel eerste kom, as die aktiwiteite van die gemeente aangekondig word ;
Daar moet gereeld en baie positief oor gebed gepraat word;
Mense moet nie skaam gemaak word omdat hulle te min bid nie, hulle moet eerder deur vertellings van gebedsverhoring gemotiveer word. Negatiewe motivering bring maar min permanente veranderings in mense se lewe;
Doen baie moeite om in die erediens die aandag op gebed te vestig;
Dalk het sommige gemeentes te gou die weeklikse dissipline van 'n gebedsbyeenkoms (in watter vorm ook al) afgeskaf, sonder om iets in die plek te plaas. Daar gaan altyd mense wees wat 'n behoefte (en gawe) het om weekliks iewers saam te bid;
Gee gereelde erkenning aan die gebedsgeleenthede in die gemeente soos eredienste , kleingroepe, Bybelstudies, vergaderings, aksiegroepe en huisgodsdiens.
Stel 'n weeklikse gemeentelike gebedsbrief op en stel dit beskikbaar aan al die groepe;
Gebruik die elektroniese media as herinneringsmedium;
Maak mense bewus dat gebed 'n integrale deel van hulle lewe vorm – die asemhaling van hulle geestelike lewe is;
Herinner hulle daaraan dat 'n geseende gebedslewe die gevolg van 'n lewende verhouding met Jesus is;
'n Volhoubare kultuur word oor jare geskep, maar jy moet iewers begin. Om ''n denkskuif teweeg te bring kan 'n projek of program(bv. 40 dae doelgerigte lewe of gebedskursus )vir sommige gemeentes nuttig wees, maar die volhoubaarheid gaan afhang van goeie leierskap en harde werk. Volhoubaarheid word veral deur aktiwiteite soos die "Seisoen van Luister" bevorder, want dit is ''n omvattende projek met 'n langdurige en deurlopende aanleer van nuwe lewenstyl.
Watter strategie julle ookal volg, sorg net dat al die geestelike leiers saamdink , saambid en saam eienaarskap vir vestiging van ''n gebedskultuur" aanvaar!